b'\n_START_ARTICLE_\nCode Napol\xc3\xa9on\n_START_PARAGRAPH_\nCode Napol\xc3\xa9on (hrvatski: Napoleonov zakonik; izvorno: Code civil des Fran\xc3\xa7ais), francuski je gra\xc4\x91anski zakonik, uspostavljen za vrijeme vladavine Napoleona I. 1804. Zakonik zabranjuje privilegije s obzirom na mjesto ro\xc4\x91enja, dopu\xc5\xa1ta slobodu vjere, i isti\xc4\x8de da vladini poslovi pripadaju samo kvalificiranima. Nabrzinu su ga sastavila \xc4\x8detvorica pravnika, a na snagu je stupio 21. o\xc5\xbeujka 1804. No Code Napol\xc3\xa9on nije prvi zakonik koji govori o pravima gra\xc4\x91ana u Europi, prije njega postojali su Codex Maximilianeus bavaricus civilis (Bavarska, 1756.), Allgemeines Landrecht (Pruska, 1794.) i Zapadni galicijski zakon, (Galicija, tada dio Austrije, 1797.); Code Napol\xc3\xa9on smatra se prvim uspje\xc5\xa1nim zakonikom gra\xc4\x91anskog prava na kojeg su utjecali zakoni u drugim europskim zemljama. Ovaj je zakon vrijedio za sve gra\xc4\x91ane Francuske i bio je veliki korak prema vladavini prava. Povjesni\xc4\x8dari ga zovu "jednim od nekoliko dokumenata koji su utjecali na cijeli svijet."_NEWLINE_Na\xc4\x8dela na kojima je izra\xc4\x91en bila su; jednakost svih pred zakonom, nezavisnost prava od religije i jamstvo privatnog vlasni\xc5\xa1tva. Zakonik je ukinuo povlastice na temelju ro\xc4\x91enja, dopustio slobodu vjeroispovijesti, i omogu\xc4\x8dio da poslove u dr\xc5\xbeavnoj upravi mogu dobiti najkvalificiraniji ljudi za taj posao. Za izradu zakonika sastavljena je komisija od \xc4\x8detiri zna\xc4\x8dajna, koji su brzo obavili posao, tako da je on stupio na snagu 21. o\xc5\xbeujka 1804.  Napoleonov zakonik bio je nagla\xc5\xa1eno jasno napisan i provedljiv zakon, veliki korak u sre\xc4\x91ivanju stanja i pravne zbrke, zamijeniv\xc5\xa1i prethodno \xc5\xa1arenilo feudalnih zakona. Ameri\xc4\x8dki povjesni\xc4\x8dar Robert Holtman ga smatra jednom od rijetkih dokumenata koji su utjecali na cijeli svijet. _NEWLINE_Napoleonov gra\xc4\x91anski zakonik nije bio prvi pravni kodeks na europskom tlu koji se ticao gra\xc4\x91anskog prava - njemu su predhodili Maksimilijanov bavarski gra\xc4\x91anski zakonik (Codex Maximilianeus bavaricus civilis) iz Bavarske -1756., Op\xc4\x87i zemaljski zakonik (Allgemeines Landrecht) iz Prusije, 1794. i Zapadni galicijski zakonik (Galicija, tada dio Austrije, 1797.). On je me\xc4\x91utim, bio prvi moderni pravni zakonik koji se pro\xc5\xa1irio po cijeloj kontinentalnoj Europi i sna\xc5\xbeno utjecao na zakonodavstvo mnogih dr\xc5\xbeava nastalih za vrijeme i nakon Napoleonskih ratova. _NEWLINE_Sam Napoleon u svojim memoarima koje je diktirao na Svetoj Heleni, shvatio je da \xc4\x87e od svega \xc5\xa1to je napravio za svog \xc5\xbeivota - Code civil ostati njegova najve\xc4\x87a ostav\xc5\xa1tina - moja prava slava ne le\xc5\xbei u \xc4\x8dinjenici da sam pobijedio u \xc4\x8detrdeset bitaka, - Waterloo \xc4\x87e izbrisati uspomenu na sve moje pobjede, ali moj Gra\xc4\x91anski zakonik - \xc5\xbeivjet \xc4\x87e vje\xc4\x8dno.\n_START_SECTION_\nOkolnosti nastanka zakonika\n_START_PARAGRAPH_\n\xc5\xa0arenilo pravnih sustava bila je dominantna karakteristika pravnog poretka predrevolucionarne Francuske. Na mediteranskom jugu prevladavao je pravni poredak na temeljima Rimskog prava, dok je po sjevernim pokrajinama, zajedno s Parizom, prevladavalo Obi\xc4\x8dajno pravo, koje se razvilo na temeljima feudalnih frana\xc4\x8dkih i germanskih institucija. Brak i porodi\xc4\x8dni \xc5\xbeivot bili su gotovo u potpunosti pod kontrolom Rimokatoli\xc4\x8dke crkve, regulirani kanonskim pravom. Osim toga, od po\xc4\x8detka 16. st., sve ve\xc4\x87i broj pravnih pitanja bio je reguliran kraljevskim uredbama i pravilnicima i sudskom praksom koju je razvio aristokratski parlement (dvorski savjet). Svako podru\xc4\x8dje imalo je vlastite carine, i unato\xc4\x8d napora u 16. i 17. st da se to stanje sredi i zakoni jedinstveno kodificiraju - ni\xc5\xa1ta nije napravljeno, zbog velikog otpora svih onih skupina kojima se zadiralo u njihove privilegije. Nakon Francuske revolucije, kodifikacija je postala ne samo mogu\xc4\x87a, nego i potrebna. Dotad mo\xc4\x87ne skupine, koje su zbog vlastitih interesa to ko\xc4\x8dile, kao \xc5\xa1to su brojni feudalni dvorovi, cehovi i bratov\xc5\xa1tine su uni\xc5\xa1teni i ukinuti, a uplitanje crkve u svjetovnu vlast svedeno na najmanju mogu\xc4\x87u mjeru, a i pokrajine su pretvorene u jedinice nove nacionalne dr\xc5\xbeave. Code Napoleon temeljio se po prvi put u historiji \xc4\x8dovje\xc4\x8danstva na pretpostavci da treba stvoriti racionalni zakon, oslobo\xc4\x91en svih prethodnih predrasuda a njegov sadr\xc5\xbeaj trebao je biti sublimat zdravog razuma, a njegovo moralno opravdanje nije le\xc5\xbealo u starim obi\xc4\x8dajima i monarhisti\xc4\x8dkom paternalizmu ve\xc4\x87 u njegovoj uskla\xc4\x91enosti sa diktatima razuma.\n_START_SECTION_\nNapoleonska reforma prava\n_START_PARAGRAPH_\nNapoleon je odmah nakon \xc5\xa1to je postao prvi konzul, krenuo u reformu francuskog pravnog sustava u skladu s idejama Francuske revolucije, jer su stari feudalni i rojalisti\xc4\x8dki zakoni djelovali zbunjuju\xc4\x87e i kontradiktorno stanovni\xc5\xa1tvu zemlje._NEWLINE_Posebna zbrka vladala je kod gra\xc4\x91anskog prava, koji je bio predmet mnogih razli\xc4\x8ditih tijela dr\xc5\xbeavne uprave, i gomile razli\xc4\x8ditih pravnih propisa po Francuskoj - zbog tog je jo\xc5\xa1 Nacionalni konvent to htio zamijeniti jednim zakonikom. Izrada nacrta novog gra\xc4\x91anskog zakonika povjerena je uglednom pravniku i zastupniku revolucionarnog konventa - Jean Jacques R\xc3\xa9gis de Cambac\xc3\xa9r\xc3\xa8su. On je prvi nacrt zakonika izradio jo\xc5\xa1 1793. (u nevjerojatnih mjesec dana), ali se konvent bavio vi\xc5\xa1e sukobima sa kontrarevoluciona i europskim silama koje su ih podr\xc5\xbeavale, tako da je taj zakon ostao po strani, - njegov nacrt je dora\xc4\x91ivan 1794. i 1796. ali sve je ostalo samo na tome._NEWLINE_Rad na izradi zakonika ponovno je obnovljen Napoleonovim dolaskom na vlast 1799. On sam je jednom prilikom izjavio kako je sanjario da \xc4\x87e biti mogu\xc4\x87e sve zakone svesti na jednostavne geometrijske demonstracije, tako da \xc4\x87e o njima mo\xc4\x87i suditi svatko tko zna \xc4\x8ditati i pisati i slo\xc5\xbeiti dvije ideje. Osnovana je komisija od \xc4\x8detiri eminentna pravnika (Felix-Julien-Jean Bigot de Preameneu, Jacques de Maleville, Jean-Etienne-Marie Portalis i Fran\xc3\xa7ois-Denis Tronchet) - 1800., kojoj je predsjedao drugi konzul Republike - Cambac\xc3\xa9r\xc3\xa8s, a vrlo \xc4\x8desto i sam prvi konzul - Napoleon, koji je po\xc5\xbeurivao rad komisije, tako da su ga zvali Ahilej komisije.  Nakon intenzivnog rada - zakonik (kodeks) je bio gotov 1801., ali nije objavljen sve do 21. o\xc5\xbeujka 1804. kad je objavljen pod imenom - Code civil des Fran\xc3\xa7ais (Francuski gra\xc4\x91anski zakonik)._NEWLINE_Code Civil je razvijen uglavnom na temeljima raznih starih obi\xc4\x8dajnih zakona, inspiriran Justinijanovim zbornikom iz 6. st. Corpus Iuris Civilis u kojem je kodificiran rimski zakonik, uz njegov kodeks. Me\xc4\x91utim, napoleonski kodeks razlikuje od Justinijanovog u par va\xc5\xbenih stvari, u njega su ugra\xc4\x91ena sve vrste ranijih pravila i obi\xc4\x8daja, a ne samo zakonodavni propisi; on nije bio samo zbirka starih pravnih akata, ve\xc4\x87 skup potpuno novih tekstova, sa zdravorazumskom strukturom, bez vjerske podloge - napisan na narodnom \xc5\xbeivom francuskom jeziku toga doba.  Code Civil bio je korjenita promjena u sustava gra\xc4\x91anskog prava on je u\xc4\x8dinio zakone mnogo jasnijim i dostupnijim. On je i dokinuo stare sukobe izme\xc4\x91u kraljevske i sudske vlasti, koji su bili na vrhuncu posljednjih godina prije revolucije, kad su mnogi suci tvrdoglavo ustrajali na svojim odlukama, koje su \xc5\xa1titile privilegije dru\xc5\xa1tvenih klasa kojima su pripadali. Zbog tog se nova revolucionarna vlast - opredjelila za racionalno rje\xc5\xa1enje tog problema, daju\xc4\x87i prednost op\xc4\x87em dru\xc5\xa1tvenom interesu nasuprot partikularnom pojedina\xc4\x8dnom - shativ\xc5\xa1i da sami pravnici ne\xc4\x87e mo\xc4\x87i izraditi nove zakone._NEWLINE_To se odra\xc5\xbeava i u napoleonovom zakoniku zabranom sudovima da sude od slu\xc4\x8daja do slu\xc4\x8daja, ve\xc4\x87 isklju\xc4\x8divo na osnovu op\xc4\x87ih pravila koja su se trebala uvesti (\xc4\x8dlanak 5), budu\xc4\x87i da je stvaranje op\xc4\x87ih pravila bilo od tada u domeni zakonodavne, a ne vi\xc5\xa1e sudske vlasti. Tako je teoretski dokinuto obi\xc4\x8dajno pravo u Francuskoj.\n_START_SECTION_\nKazneni zakonik (Code p\xc3\xa9nal)\n_START_PARAGRAPH_\nLouis Michel Le Peletier de Saint-Fargeau predstavio je nacionalnoj Ustavotvornoj skup\xc5\xa1tini novi kazneni zakonik - 1791.  On je pojasnio da njegov zakonik ka\xc5\xbenjava samo pravi kriminal a ne la\xc5\xbena kriminalna djela izmi\xc5\xa1ljena na bazi praznovjerja, feudalizma, i despotskog poreznog sustava. On je izbacio iz popisa kriminalnih djela sve one \xc5\xa1to je stvoreno na bazi praznovjerja (misle\xc4\x87i pritom na kr\xc5\xa1\xc4\x87ansku religiju), ali to su uono vrijeme bili; psovka, krivovjerje, svetogr\xc4\x91e i \xc4\x8darobnja\xc5\xa1tvo. Svi ta stara kaznena djela su dekrimilizirana, i novi kazneni zakon izdan za vrijeme Napoleona - 1810. nije sadr\xc5\xbeavao zakonske odredbe o vjerskim zlo\xc4\x8dinima, isto tako ni istospolni seksualni odnosi vi\xc5\xa1e nisu bili - kriminalni \xc4\x8din.\n_START_SECTION_\nZakon o parni\xc4\x8dnom postupku (Code de proc\xc3\xa9dure civile)\n_START_PARAGRAPH_\nPo\xc5\xa1to je cijeli stari pravni sustav bio demontiran, trebalo je promjeniti i Zakon o parni\xc4\x8dnom postupku, koji je usvojen 1806.\n_START_SECTION_\nTrgova\xc4\x8dki zakonik (Code de commerce)\n_START_PARAGRAPH_\nTrgova\xc4\x8dki zakonik usvojen je - 1807.  on uz brojne izmjene vrijedi jo\xc5\xa1 i danas u Francuskoj, njegova 11 knjiga (pomorsko pravo) ostala izvor pomorskog prava na jadranskom primorju za svo vrijeme Austro-Ugarske i kasnije Jugoslavije.\n_START_SECTION_\nZakon o kaznenom postupku (Code d\'instruction criminelle)\n_START_PARAGRAPH_\nZakon o kaznenom postupku (code d\'instruction criminelle) objavljen je 1808. odnosio se na postupke vezane uz istra\xc5\xbene radnje. Dvorski parlementarni sustav prije revolucije bio je kriv za puno zlostavljanja, kazneni sudovi koji su osnovani od revolucionarne vlasti, bili su kompliciran i nedjelotvoran suatav, izlo\xc5\xbeen brojnim lokalnim pritiscima. Ovoj zakonik ra\xc4\x91ao se uz puno rasprava, - rezultat je bio temelj dana\xc5\xa1njeg Inkvizitornog sustava koji se koristi u kaznenim sudovima po Francuskoj i mnogim dr\xc5\xbeavama svijeta, uz brojne izmjene od napoleonskih vremena (naro\xc4\x8dito sa pobolj\xc5\xa1anjima u pravima odbrane)._NEWLINE_Francuska revolucija je u svojoj Deklaraciji o pravima \xc4\x8dovjeka i gra\xc4\x91anina naglasila da se za svakog osumnji\xc4\x8denog gra\xc4\x91anina pretpostavlja da je nevin sve dok ga sud ne proglasi krivim. I Napoleon je \xc5\xbeelio otkloniti mogu\xc4\x87nost samovoljnog hap\xc5\xa1enja ili pretjerano dugog pritvora (zatvor prije su\xc4\x91enja). Bonaparte je napomenuo da treba biti pa\xc5\xbeljiv na o\xc4\x8duvanju osobne slobode osobito kad je predmet pred carskim sudovima: Ti sudovi \xc4\x87e imati veliku mo\xc4\x87, ali im treba onemogu\xc4\x87iti zloupotrebu te pozicije protiv slabih gra\xc4\x91anina, kad za to nema osnova. Me\xc4\x91utim pritvor je i nadalje ostao normalna procedura kod osumnji\xc4\x8denih za te\xc5\xa1ke zlo\xc4\x8dine, kao \xc5\xa1to je ubistvo.\n_START_SECTION_\nFrancuski Gra\xc4\x91anski zakonik (zakonici) danas\n_START_PARAGRAPH_\nFrancuski Gra\xc4\x91anski zakonik - vremenom je pro\xc5\xa1iren tako da danas postoji zbirka od preko 40 zakonikakoji se \xc4\x8desto mijenjaju, kao i sudska praksa kojom se ponovno reinterpretiraju. Osnovna verzija dana\xc5\xa1njeg Gra\xc4\x91anskog zakonika ima gotovo 3 000 stranica.\n_START_SECTION_\nUtjicaj Napoleonovog zakonika na pravosu\xc4\x91e ostalih zemalja svijeta\n_START_PARAGRAPH_\nNapoleonov code civile je izvorno uveden u podru\xc4\x8dja pod nadzorom Francuske u 1804.; Belgija, Luksemburg i djelomi\xc4\x8dno po dr\xc5\xbeavama na zapadu Njema\xc4\x8dke, sjeverozapadoj Italiji, \xc5\xbdeneva i Monako.  Kasnije je uveden u podru\xc4\x8djima koje je osvojio Napoleon: Italija, Ilirske pokrajine, Nizozemska, Hanzeatske zemlje, po ostatku Njema\xc4\x8dke i \xc5\xa0vicarskoj. Code civile je jo\xc5\xa1 uvijek u upotrebi u Belgiji, Luksemburgu i Monaku. _NEWLINE_Code civile je izvr\xc5\xa1io velik utjecaj na Kontinentalno pravo koje je u 20. st. postalo prevladavaju\xc4\x8de u ve\xc4\x87ini dr\xc5\xbeava svijeta._NEWLINE_Tijekom 19. st. Napoleonov code civile samostalno su usvojile brojne europskie i latinoameri\xc4\x8dke zemalje, bilo u obliku jednostavnog prijevoda ili uz znatne izmjene. Talijanski gra\xc4\x91anski zakonik iz 1865., donesen nakon ujedinjenja Italije u velikoj mjeri je nadahnut Napoleonovim gra\xc4\x91anskim zakonikom, i novi Talijanski gra\xc4\x91anski zakonik iz 1942. slijedi tu tradiciju. U Latinskoj Americi po\xc4\x8detkom 19. st., Code civile uveden je na Haitiju i Dominikanskoj Republici, i jo\xc5\xa1 uvijek je na snazi u tim dr\xc5\xbeavama. Zatim su Bolivija i \xc4\x8cile slijedile njihov primjer i posudile mnogo stvari iz Napoleonovog zakonika. \xc4\x8cileanski gra\xc4\x91anski zakonik, kopirali su Ekvadora i Kolumbija a nakon njih Urugvaj i Argentina. _NEWLINE_U Sjedinjenim Ameri\xc4\x8dkim Dr\xc5\xbeavama (koje su ina\xc4\x8de vezane uz obi\xc4\x8dajno pravo) jedina dr\xc5\xbeava koja je usvojila gra\xc4\x91anski zakonik inspiriran Napoleonovim code civile bila je Louisiana - 1825 (revidiran 1870 i jo\xc5\xa1 uvijek na snazi\xe2\x80\x8b\xe2\x80\x8b). _NEWLINE_Direktni utjecaj Napoleonovog zakonika donekle je smanjen od po\xc4\x8detka 20. st. uvo\xc4\x91enjem Njema\xc4\x8dkog gra\xc4\x91anskog zakonika (1900.) i \xc5\xa0vicarskog gra\xc4\x91anskog zakonika (1912.), prvi je kopirao Japana, a drugi Turska. U 20. st., gra\xc4\x91anski zakonici u Brazila, Meksika, Gr\xc4\x8dke i Perua bili su proizvodi usporednih metoda, sa idejama posu\xc4\x91enim iz zakonika Njema\xc4\x8dke, Francuske, i \xc5\xa0vicarske]]. _NEWLINE_Napoleonov code civile usvojen je 1864 u Rumunjskoj, i uz neke izmjene jo\xc5\xa1 uvijek je na snazi. Njegov zakonik usvojen je i u Egiptu kao dio sustava mje\xc5\xa1ovitih sudova uvedenih u Egiptu nakon pada kediva Ismaila, nakon toga i druge arapske zemlje implementirale su dijelove Napoleonovog zakonika u svoje mje\xc5\xa1ano zakonodavstvo.'